ร้าน Moshi Shabu Buffet Seacon Bangkae ตั้งอยู่ชั้น 4 ติดกับร้าน Giants ก็คิดอยู่ว่าจะทานร้านไหนดี ระหว่างปิ้งย่างกะชาบู แต่พนักงานร้าน Moshi มาแนะนำเมนูแซลมอนซาซิมิแบบไม่อั้น และไม่จำกัดเวลา เลยลองร้านใหม่ซะเลย

บุฟเฟ่ท์มี 2 ราคา แบบธรรมดา ราคาสุทธิ 299 บาท แบบพรีเมี่ยม ราคาสุทธิ 349 บาท เพิ่มจากแบบธรรมดา 50 บาท แตกต่างกันตรงพรีเมี่ยมจะมีเพิ่มอีก 13 รายการ ดังนี้ เนื้อวากิว เนื้อออสเตรเลีย หมูดำคุโรบุตะ กุ้ง ปลาหมึกสด ปลาแซลมอน หอยนางรม หอยเชลล์ ลูกชิ้นกุ้งทอด ฟองเต้าหู้ซีฟู๊ด แซลมอนซาซิมิ ยำสาหร่าย หมูเด้ง

รสชาติของสดสำหรับชาบู
- กุ้ง สดดีแต่ตัวเล็กพอต้มแล้วนึกว่ากุ้งแห้ง
- หอยนางรม/หอยเชลล์ สดดีไม่มีกลิ่น แต่ตัวเล็กจิ๋วอีกเช่นกันแนะนำให้ใส่ตะแกรงลวกไม่อย่างนั้นสุกแล้วจะหาไม่เจอ 
- ตับ ไม่ค่อยสด ค่อนข้างมีกลิ่น
- สันคอหมู/หมูดำ สไลด์มาบางเกิน ติดจานด้วย และเนื้อหมูก็กระด้างไม่นุ่มเลย
- ปลาแซลมอน สดไม่คาวแต่หั่นชิ้นไม่น่าทานเลย หั่นแบบสี่เหลี่ยมลูกเต๋าแถมติดหนังด้วย 
- ลูกชิ้นกุ้งทอด อร่อยกึบๆ ดีค่ะ 
- ปลาเส้น กรอบเด้งๆ อร่อยดี
- หมูเด้ง รสชาติโอเค อร่อยใช้ได้
- เห็ด/ผักสด สดสะอาดดีค่ะ อร่อย

รสชาติน้ำจิ้มต้องปรับปรุงอย่างแรงไม่อร่อยเลย ปรุงพริก กระเทียม มะนาวแล้วก็ยังไม่ดีขึ้น

น้ำซุปมี 3 รส น้ำซุปใส น้ำซุปดำ และน้ำซุปต้มยำ เลือกเป็นน้ำใสและซุปน้ำดำ รสชาติน้ำซุปจืดเหมือนกันเลยเพียงแต่คนละสี แต่ใสดีค่ะ

แซลมอนซาซิมิ มาเสริฟแบบไม่น่าทานเลย หั่นชิ้นบางๆ เล็กๆ เหมือนขายที่ตลาดนัดแบบที่เค้าโปะหน้าข้าวปั้นแบบนั้นเลย เนื้อแซลมอนก็เละ นิ่ม ไม่สด ออกคาวๆ ด้วย น้ำจิ้มก็เค็มมาก วาซาบิก็ไม่ค่อยมีรสชาติเลย ผิดหวังกับเมนูรี้อย่างมาก เพราะตัดสินใจเข้ามาทานเพราะอยากลองทานแซลมอนซาซิมิตามที่พนักงานการันตรีคุณภาพ ว่าเป็นแซลมอนนอร์เวยเสริฟไม่อั้น รสชาติอร่อย????????

ซูชิทุกชนิดก็ไม่น่าทานเหมือนขายชิ้นละ 5 บาท ตามที่เห็นทั่วๆ ไป เห็นแล้วทานไม่ค่อยลงเลย และรสชาติก็ไม่อร่อยด้วย พอเอาซูชิจิ้มกับโชยุ ข้าวหลุดเป็นชิ้นจากซูชิเลย มันร่วนมากทานลำบากจริงๆ ไม่แนะนำให้เลือกทานเลยค่ะ

เครื่องดื่ม มีให้เลือกหลายอย่าง เช่น น้ำอัดลม น้ำผลไม้ผสมอย่างเช่น น้ำลิ้นจี่ น้ำองุ่น กาแฟ/โอวันตินเย็น น้ำบลูโอเชี่ยน น้ำกระเจี๊ยบ ชาเขียว และน้ำเปล่า รสชาติออกหวานจัดเกือบทั้งนั้น ยกเว้นชาเขียวกับน้ำเปล่า

ไอศครีมมีให้เลือกหลายรสชาติ ที่คิดว่าอร่อยสุดน่าจะเป็นรสชาติ ช๊อกชิฟและวนิลาค่ะ

สรุป รสชาติอาหารไม่ค่อยถูกปากเกือบทั้งหมด ราคาถือว่าไม่คุ้มกับรสชาติของอาหาร ความสะอาดของจานชามที่ใส่อาหารก็ไม่ค่อยโอเค 
ต้องเรียกให้พนักงานมาเปลี่ยน และต้องทาน 800 บาทขึ้นไปถึงจะใช้บัตรเครดิตได้ ถือว่าโหดมาก ร้านขึ้นห้างที่ใช้บัตรเครดิตรูดไม่ได้ต้องใช้เงินสด น่าจะเป็นทางเลือกท้ายๆ สำหรับเศรษฐกิจในปัจจุบันที่ลูกค้าจะเข้าร้านที่ต้องใช้เงินสดจ่ายครั้งละหลายร้อยบาท